Diari Oficial de la Generalitat Valenciana


Sumari del DOGV 4758, del 21-05-2004 (2004/5085)

ORDE de 4 de maig de 2004, de la Conselleria d'Agricultura, Pesca i Alimentació, per la qual es regula i planifica el tractament contra el barrinador o cuc de l'arròs a la Comunitat Valenciana, per a la campanya 2004.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/05/04/(1)/dof/vci/html**

### Dades del document

Número de DOGV
:   4758

Data del DOGV
:   21-05-2004

Secció del DOGV
:   I. DISPOSICIONS GENERALS

Número del document
:   2004/5085


Data del document
:   04-05-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * arròs
    * destrucció de cultius
    * tractament fitosanitari

ORDE de 4 de maig de 2004, de la Conselleria d'Agricultura, Pesca i Alimentació, per la qual es regula i planifica el tractament contra el barrinador o cuc de l'arròs a la Comunitat Valenciana, per a la campanya 2004. [2004/X5085]
  
El Chilo suppressalis (Walk), també anomenat barrinador o cuc de l'arròs, constituïx una perillosa plaga per als arrossars valencians, que, si no es tracta adequadament, produiria tots els anys greus danys i importants pèrdues econòmiques en este cultiu.
  
La dificultat d'exercir un control efectiu d'esta plaga mitjançant tractaments realitzats individualment pels agricultors en les seues parcel·les, aconsella efectuar actuacions col·lectives, a fi de rebaixar el nivell de la població de l'insecte a límits acceptables.
  
A més, a causa de la situació del cultiu de l'arròs dins dels límits del parc Natural de l'Albufera i de la marjal Pego-Oliva, és necessari utilitzar tècniques no contaminants o insecticides que respecten al màxim les flora i fauna naturals de la zona.
  
Per tot això, en virtut de les facultats que tinc atribuïdes de conformitat amb el que establix la Llei 43/2002 i a proposta de la Direcció General d'Investigació i Innovació Agrària i Ramaderia
  
ORDENE
  
Article 1
  
Es declara d'utilitat pública i obligatori per als productors d'arròs de les comarques de L'Horta Sud i de La Ribera Baixa, així com dels termes d'Almenara, Oliva i Pego, el tractament d'este cultiu contra la plaga del barrinador o cuc (Chilo suppressalis, Walk).
  
Article 2
  
En una zona de tretze mil hectàrees circumdant al llac de l'Albufera, en 300 hectàrees de la marjal Pego-Oliva i en altres 150 del terme d'Almenara, el tractament es realitzarà utilitzant el sistema de control biològic basat en la confusió sexual amb feromones específiques.
  
Article 3
  
En la resta de la superfície de l'arrossar del parc natural de l'Albufera, la qual suposa una zona de la seua perifèria d'aproximadament tres mil hectàrees, s'efectuaran tractaments aeris amb productes fitosanitaris, i es respectaran les condicions d'ús i el termini de seguretat establit en el Registre Oficial de Productes i Material Fitosanitaris del Ministeri d'Agricultura, Pesca i Alimentació.
  
Article 4
  
La Direcció General d'Investigació i Innovació Agrària i Ramaderia, a través del Servei de Sanitat Vegetal, organitzarà i dirigirà la campanya de lluita contra la plaga a què es referix la present orde, i distribuirà les feromones i executarà els tractament fitosanitaris per mitjans aeris.
  
DISPOSICIONS FINALS
  
Primera
  
Es faculta el director general d'Investigació i Innovació Agrària i Ramaderia perquè dicte les disposicions necessàries per al desenrotllament i aplicació de la present orde.
  
Segona
  
Esta orde entrarà en vigor l'endemà de la publicació en el Diari Oficial de la Generalitat Valenciana.
  
València, 4 de maig de 2004
  
La consellera d'Agricultura, Pesca i Alimentació,


Còpia Permalink ELI